**รายงานการทบทวน****และติดตามความก้าวหน้าในการดำเนินการจัดทำแผนงานและโครงการของกองทุน ครั้งที่ 1 เพื่อผลักดันแผนงาน โครงการเข้าสู่กลไกงบประมาณของกองทุนตำบล**

**วันที่ 26 กุมภาพันธ์ 2564 ณ ห้องประชุมเทศบาลตำบลชัยบุรี**

**วันที่ 26 กุมภาพันธ์ 2564**

อบรมเชิงปฏิบัติการเพื่อพัฒนาโครงการผ่านเว็บไซต์แก่ 14 กองทุนนำร่อง และติดตามความก้าวหน้าในการดำเนินการจัดทำแผนงานและโครงการของกองทุน ครั้งที่ 1 เพื่อผลักดันแผนงาน โครงการเข้าสู่กลไกงบประมาณของกองทุนตำบล

มีกลุ่มเป้าหมายรุ่นละ 14 คน และมีผู้เข้าร่วมกิจกรรมจริง 20 คนดังนี้

1. ผู้เข้าร่วมอบรม 20 คน จาก องค์กรปกครองส่วนท้องถิ่น
2. วิทยากร 3 คน
3. พี่เลี้ยง 3 คน

**กระบวนการกิจกรรม**

เวลา 09.00 น นางสาวธมล มงคลศิลป์ พี่เลี้ยงโครงการนำร่อง แจ้งวัตถุประสงค์การจัดอบรม

เวลา 09.30 น นางกชกานต์ คงชู วิทยากรแนะนำเว็บไซต์กองทุน และการใช้เว็บไซต์ในแต่ละเมนู

เวลา 10.30 น พักรับประทานอาหารว่าง

เวลา 10.45 น. นายสมนึก นุ่นด้วง วิทยากรสร้างความเข้าใจการเชื่อมโยงของแผนงานกับโครงการ โดยแนะนำแผนงาน สถานการณ์ วัตถุประสงค์ เป้าหมาย แนวทาง และโครงการที่ควรจะทำ ตามด้วยหลักการเขียนโครงการเน้นผลลัพธ์ แนวทางการดำเนินงานที่มุ่งจัดการกับปัจจัยกำหนดสุขภาพ

ช่องทางการเขียนโครงการเน้นการพัฒนาโครงการที่กำหนดไว้ในแผนงาน ด้วยการเพิ่ม(แตกลูก) ผู้พัฒนาโครงการให้เป็นเจ้าของโครงการ และช่องทางการเขียนโครงการโดยใช้เมนูเขียนโครงการจากหน้าเว็บไซด์ แต่ให้คำนึงถึงประเด็นในแผนงานที่มีเป้าหมาย

เวลา 12.00 น พักรับประทานอาหารกลางวัน

เวลา 13.00 น. ทุกกองทุน ทุกกลุ่ม ฝึกปฏิบัติการเขียนโครงการผ่านเว็บไซด์ โดยมีนายสมนึก นุ่นด้วง เป็นวิทยากรหลัก อธิบาย และสาธิตการการเขียนโครงการตามลำดับ ตั้งแต่การตั้งชื่อโครงการ ชื่อองค์กร/หน่วยงาน/กลุ่มคน ที่เสนอโครงการ การกำหนดพื้นที่ดำเนินการ การเลือกความสอดคล้องกับแผนงาน การเลือกสถานการณ์ การกำหนดวัตถุประสงค์ ตัวชี้วัด การกำหนดกลุ่มเป้าหมาย การกำหนดระยะเวลาดำเนินการ การออกแบบกิจกรรม และค่าใช้จ่ายในกิจกรรม การกำหนดผลผลิต ผลลัพธ์ และผลการดำเนินงานที่คาดหวัง โดยมี นางกชกานต์ คงชู เป็นวิทยากรช่วยแนะนำรายกลุ่ม รายบุคคล

เวลา 15.00 น. นางสาวธมล มงคลศิลป์ ดำเนินการติดตามความก้าวหน้าในการจัดทำโครงการที่ตรงกับประเด็นของ พชอ.เป็นรายตำบล

**ผลผลิต**

กลุ่มเป้าหมายเข้าร่วม 20 คน

ดำเนินการตามแผนได้การพัฒนาโครงการ และการติดตามโครงการ

**ผลลัพธ์**

ทุกกลุ่มสามารถพัฒนาโครงการได้แต่ยังไม่สมบูรณ์ และมีบางกองทุนตำบลที่สนับสนุนงบประมาณเกี่ยวกับประเด็น พชอ.

**ปัญหาอุปสรรค์**

1. ปัญหาการประสานงาน หนังสือเชิญล่าช้า
2. ระบบอินเตอร์เน็ต WIFI ติดขัดจากการเปิดใช้งานพร้อมกันหลายๆ เครื่อง